open-index/open-wikipedia-markdown huggingface dataset:
Sex on Fire

**Sex on Fire** הוא סינגל שיצא על ידי להקת הרוק האלטרנטיבי האמריקאית קינגס אוף ליאון. הסינגל יצא לאור בשנת 2008.

## רקע
הסינגל היה הראשון שיצא על ידי ההרכב מתוך האלבום הרביעי Only by the Night. הוא הגיע למקום הראשון בבריטניה, אוסטרליה, אירלנד ופינלנד. בארצות הברית דורג השיר במקום ה-56 במצעד הבילבורד הוט 100, ולמקום הראשון במצעד השירים האלוטרנטיבים. באוסטרליה דורג השיר במקום הראשון במצעד השנתי Triple J Hottest 100 countdown for 2008. בספטמבר 2009 דורג השיר במקום השני בכל הזמנים במצעד מכירות הסינגלים שהורדו דיגיטלית, לאחר שירה של ליידי גאגא Poker Face. מן השיר נמכרו 1.2 מיליון עותקים נכון לשנת 2012.

בשנת 2008 זכה השיר בפרס הגראמי לביצוע הרוק הטוב ביותר לצמד או להקה. השיר היה גם מועמד לשיר הרוק הטוב ביותר.

השיר נכתב על לילי אולדריג' זוגתו של סולן הלהקה קיילב פולוויל.

את הוידאו קליפ לשיר ביימה סופי מולר הבריטית. עד לסוף שנת 2019 צבר השיר 338 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום במקסיקו
קטגוריה:סינגלים בהוצאת RCA רקורדס
סנטוס איריארטה

**סנטוס איריארטה** (בספרדית: **Santos Iriarte**; 2 בנובמבר 1902 – 10 בנובמבר 1968) היה כדורגלן אורוגוואי, ששיחק בעמדת הקיצוני שמאלי.

## ביוגרפיה
איריארטה, צאצא למשפחה מפוארטו דה לה קרוז (טנריפה), נולד באורוגוואי בשנת 1902 ונודע בכינויו "אל קנריו" על שם הציפור קנרית. בשנת 1930 התחיל את הקריירה בראסינג מונטווידאו וכעבור שנתיים עבר לפניארול עימה זכה בתואר האליפות הרשמי הראשון ב-1932. לאחר שחלה במחלת השחפת בשנת 1934 נאלץ איריארטה לפרוש ממשחק.

בנבחרת אורוגוואי ערך 5 הופעות, בהן כבש 2 שערים בין השנים 1930–1931. במהלך שנתיים אילו זכה עימה במונדיאל 1930, ושיחק בכל המשחקים שבטורניר. בחצי הגמר כבש את השער הרביעי בניצחון 1–6 על יוגוסלביה, ובגמר כבש את שער היתרון לנבחרתו נגד ארגנטינה. בסיום המשחק ניצחה אורוגוואי 2–4.

## קישורים חיצוניים

קטגוריה:חלוצי כדורגל אורוגוואים
קטגוריה:כדורגלנים אורוגוואים
קטגוריה:כדורגלני נבחרת אורוגוואי
קטגוריה:מאמני כדורגל אורוגוואים
קטגוריה:מאמני גרנדה
קטגוריה:כדורגלני ראסינג מונטווידאו
קטגוריה:כדורגלני מונדיאל 1930
קטגוריה:ילידי 1902
קטגוריה:אורוגוואים שנפטרו ב-1968
Georgy Girl

"**Georgy Girl**" (בעברית: "**נערה ושמה ג'ורג'י**") הוא שיר של להקת הפולק האוסטרלית המשחרים. השיר שימש בפסקול הסרט "נערה ושמה ג'ורג'י" משנת 1966. טום ספרינגפילד, שכתב את השיר "I'll Never Find Another You", כתב את הלחן, וג'ים דייל כתב את המילים. השיר הושמע בתחילת הסרט ובסיומו, עם מילים שונות. כן שוּנוּ מילות השיר שיצא באופן מסחרי. השיר היה מועמד לפרס אוסקר לשיר המקורי הטוב ביותר.

בסוף 1966 ובתחילת 1967 היה השיר ללהיט. הוא הגיע למקום הראשון באוסטרליה, ולמקום השלישי בממלכה המאוחדת. בארצות הברית היה זה השיר של המשחרים שהגיע למקום הגבוה ביותר במצעד הפזמונים. הוא הגיע לראש מצעד Cash Box Top 100. השיר הגיע למקום השני במצעד בילבורד הוט 100, כששירם של המאנקיז "I'm a Believer" מנע ממנו את המקום הראשון. בעקבות הצלחת השיר בארצות הברית, האלבום של המשחרים שיצא בבריטניה בשם "Come the Day", נקרא בארצות הברית בשם "Georgy Girl".

## מיקומי שיא

## גרסאות כיסוי
ב-1967 הוציאה להקת באג'ה מרימבה בנד גרסה אינסטרומנטלית, שהגיעה למקום ה-98 במצעד בילבורד הוט 100, ולמקום ה-14 במצעד Easy listening.

להקת המשחרים החדשים, שהוקמה ב-1969 עם הגיטריסט קית' פוטגר, הוציאה גרסת כיסוי של השיר עבור האלבום "We'd Like to Teach the World to Sing".

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה גרפופון קומפני
קטגוריה:סינגלים בהוצאת קפיטול רקורדס
Celine: Through the Eyes of the World

***Celine: Through the Eyes of the World*** (בעברית: "**סלין: דרך עיניי העולם**") הוא סרט תיעודי של הזמרת הקנדית סלין דיון. הסרט התיעודי יצא לאור ב-17 בפברואר 2010, על ידי דה הוט טיקטס. הסרט התיעודי מתאר את חייה של דיון במהלך סיבוב ההופעות "Taking Chances World Tour".

הוא הוצג לראשונה במיאמי יום לפני יציאתו הרשמית ויום לאחר מכן, יצא באופן רשמי בארצות הברית, בריטניה ואוסטרליה. הסרט קיבל ביקורות מעורבות מהמבקרים אשר רובם טענו כי "הוא בעיקר בשביל המעריצים". בקנדה הסרט גרף קצת יותר ממיליון דולר והפך לסרט הדוקומנטרי המצליח ביותר במדינה.

## הוצאה
ב-29 באפריל 2010, הוא הופץ על גבי די וי די ובלו-ריי באוסטרליה וחודש לאחר מכן גם בצפון אמריקה ואירופה, במהדורה הכוללת שעה נוספת של צילומים שלא נראו בסרט המקורי. במדינות דוברות צרפתית הסרט הופץ בשם "Céline: autour du monde".

הדי וי די זכה להצלחה כאשר הגיע למקום הראשון והשני במדינות רבות ביניהם קנדה, ארצות הברית וצרפת והגיע לעשירייה הפותחת במדינות רבות נוספות בעולם. בקנדה האלבום הגיע למעמד של יהלום כפול ובצרפת הגיע למעמד פלטינה.

## רשימת השירים
להלן רשימת השירים איתם הופיעה דיון בהופעה אשר צולמה ועובדה לסרט תיעודי:

# "I Drove All Night"
# "Love Can Move Mountains"
# "I've Got the Music in Me"
# "I'm Alive"
# "We Will Rock You"
# "Watashi Wa Totemo Shiawase Ne"
# "A World to Believe In" (דואט עם יונה איטו)
# "To Love You More"
# "Taking Chances"
# "It's All Coming Back to Me Now"
# "Eyes on Me"
# "The Show Must Go On"
# "The Power of Love"
# "Shadow of Love"
# "All by Myself"
# "Alone"
# "Dans un autre monde"
# ""
# "Pour que tu m'aimes encore"
# "J'irai où tu iras" (דואט עם מארק לנגיס)
# "A Song For You"
# "The Prayer" (דואט עם אנדראה בוצ'לי)
# "I'm Your Angel" (דואט עם ברנב וואלסיינט)
# "S'il suffisait d'aimer"
# "My Love"
# "Because You Loved Me" (דואט עם צ'ריס)
# מחרוזת שירי סול: "It's a Man's Man's Man's World"
# "River Deep – Mountain High"
# "My Heart Will Go On"

## אלבום וידאו

**Celine: Through the Eyes of the World** הוא אלבום וידאו של הזמרת הקנדית סלין דיון. אלבום הווידאו יצא לאור ב-29 באפריל 2010, על ידי חברת התקליטים קולומביה רקורדס. באלבום הווידאו נכלל הסרט "Celine: Through the Eyes of the World".

עם יציאתו נכנס אלבום הווידאו אל המקום הראשון במצעד אלבומי הווידאו של חברת המצעדים הרשמית.

## רשימת רצועות

## מיקומי שיא
כל מצעדי האלבומים שלהלן, הם מצעדי אלבומי וידאו בלבד, ובהם סלין דיון הצליחה לכבוש פסגות מצעדים רבות.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סרטים קנדיים
קטגוריה:אלבומי וידאו של סלין דיון
קטגוריה:סרטים באנגלית
קטגוריה:סרטים תיעודיים על זמרות
קטגוריה:סרטים תיעודיים אמריקאיים
אם המושבות (שכונה)

250px|ממוזער|שמאל|אנדרטה לשני קורבנות פיגוע הטרור במרכז המסחרי באם המושבות ב-2002
**אם המושבות** או **אם המושבות הוותיקה**, ובשמה הרשמי **הדר המושבות**, היא שכונה הנמצאת בצפון-מערב פתח תקווה. השכונה נבנתה לראשונה בשלהי שנות ה-90, ושטחה הוא כ-500 דונם. השכונה גובלת בשדות פתח תקווה מהצפון, שכונות אם המושבות החדשה ואחים ישראלית מהמזרח, שכונת נווה גן מהדרום ואזור התעשייה קריית אריה מהמערב.

אופי הבנייה בשכונה שונה מאופי הבנייה בשכונה החדשה והוא מאופיין בבניינים לבנים בני 5–7 קומות, וסביבתם גינות. כמו כן, בקרבת השכונה נמצאים מקומות רבים כמו אזורי התעשייה קריית אריה וסגולה ואתרים כמו הקניון הגדול, הפארק הגדול, אצטדיון המושבה, בית משפט השלום ועוד.

לשכונה שדרה פנימית רחבת ידיים שמסביבה נבנו רחובות השכונה. בשכונה קיימים מוסדות חינוך רבים לכל טווח הגילים, מגני ילדים ועד תיכון וסניף של האוניברסיטה הפתוחה. כמו כן, מרכז מסחרי וטיפת חלב המשרתת את תושבי השכונה והסביבה.

## היסטוריה
השכונה נבנתה לראשונה בשלהי שנות ה-90 ובעבר היו על שטחה תחנת רכבת, מחסנים, פרדסים, בתי אריזה להדרים ובתי מלאכה. כל שנותר מהעבר הם שני מבנים לשימור, ששימשו ביתו של שומר הפרדס.

## נגישות ותחבורה
השכונה קרובה אל כבישים 4 ו-5, ופועלת בה תחבורה ציבורית. השכונה בעלת קרבה רבה אל תחנת הרכבת "קריית אריה".

## חינוך
ברחבי השכונה פועלים מוסדות חינוך רבים לכל שכבות הגיל. ישנם כ-2 בתי ספר יסודיים וקמפוס שש שנתי על יסודי.

## דת
השכונה מורכבת מיהודים אשר רובם המכריע הם חילונים. עם זאת, פועלים בשכונה 2 בתי כנסת. אחד בנוסח ספרדי והשני בנוסח אשכנז.

## מסחר
בשכונה קיים מרכז מסחרי אחד ברחוב ראשון לציון ובו חנויות רבות כמו קופת החולים מאוחדת, חצי חינם, מסעדות כמו ארומה, מקדונלד'ס ועוד.

ב-27 במאי 2002 אירע פיגוע תופת במרכז הזה על ידי מחבל מגדודי חללי אל-אקצא שפוצץ את עצמו. בפיצוץ נהרגו רות פלד בת 56 ונכדתה סיני קינן בת שנה ושלושה חודשים ונפצעו 50 בהם ארבעה קשה. אנדרטה לזכר הסבתא ונכדתה נמצאת במקום הפיגוע.

השכונה קרובה מאוד למספר מרכזים מסחריים אחרים כמו:
* הקניון הגדול - קניון הנמצא במרחק קצר מאוד מהשכונה ובעל מגוון חנויות רחב מאוד.
*יכין סנטר - מתחם קניות גדול שכולל בעיקר חנויות ורשתות מזון.
* המרכזיים המסחריים של שכונת אם המושבות החדשה.
*דן טאון - מרכז עסקים ובילוי בקריית אריה.

## קישורים חיצוניים

* .
* .
* 
* 

קטגוריה:פתח תקווה: שכונות
Ignorant Art

**Ignorant Art** הוא המיקסטייפ הראשון של הזמרת-יוצרת האוסטרלית איגי אזליה. המיקסטייפ יצא לאור ב-27 בספטמבר 2011, בהוצאת עצמית, ללא חברת תקליטים כלשהי.

## רשימת רצועות

## קישורים חיצוניים

## הערות שוליים

קטגוריה:מיקסטייפים מ-2011
קטגוריה:אלבומי איגי אזליה
קטגוריה:מיקסטייפים באנגלית
קטגוריה:מיקסטייפים בהוצאה עצמית
הקונגרגציה של דוקטרינת האמונה

ממוזער
ממוזער|בניין הקונגרגציה.
**הקונגרגציה של דוקטרינת האמונה** (בלטינית: **Congregatio pro Doctrina Fidei**) הוא הגוף העתיק והחשוב ביותר מבין תשע הקוריות הרומאיות, האחראי על פיקוח על האורתודוקסיה וטהרת הדוקטרינה והמוסר שהובאו בכנסייה הרומית הקתולית. החוקה האפוסטולית של יוחנן פאולוס השני "Pastor Bonus" מ-28 ביוני 1988 קובעת: *החובה, המתאימה לקונגרגציה של דוקטרינת האמונה, היא לקדם ולשמור על תורת האמונה והמוסר ברחבי העולם הקתולי: מסיבה זו, כל דבר הקשור בכל דרך שהיא לשאלות של אמונה, הן בתחום שיפוטו.*

בראשה עומד החשמן לואיס לדאריה פרר והמזכיר הוא הארכיבישוף ג'אקומו מורנדי.

## שמות
* **הקונגרגציה הקדושה העליונה של האינקוויזיציה הרומית והעולמית** (1542–1908);
* **הקונגרציה הקדושה העליונה של הלשכה הקדושה** (1908–1965);
* **הקונגרציה הקדושה של תורת האמונה** (1965–1983);
* **הקונגרציה של דוקטרינת האמונה** (מאז 1983)

## היסטוריה
מקורותיה של הקונגרגציה של דוקטרינת האמונה מגיעים אחורה עד לנציבות החשמנים שהקים פאולוס השלישי ב-21 ביולי 1542 (בולה *Licet ab initio*) כדי לפקח על טוהר האמונה לפני הפצת רעיונות הרפורמציה והפרוטסטנטיות.

האפיפיור סיקסטוס החמישי בחוקה האפוסטולית של *Immensa Aeterni Dei* מ-22 בינואר 1588 העניק לגוף מעמד של קונגרגציה רומית והכפיף אותה ישירות לאפיפיור. הוא נקרא **הקונגרציה הקדושה העליונה של האינקוויזיציה הרומית והעולמית** (בלטינית: Suprema Sacra Congregatio pro Romana et Universalis Inquisitionis), שהיה אחראי לחקר הכפירה, הפילוג והפשעים נגד מוסר (האינקוויזיציה). למרות הכינוי "עולמית", למעשה, תחום השיפוט שלה היה רק במדינת האפיפיור.

האפיפיור פיוס העשירי בחוקה האפוסטולית של *Sapienti Consilio* מ-29 ביוני 1908 הפך את הגוף **לקונגרגציה הקדושה העליונה של הלשכה הקדושה** (בלטינית: Suprema Sacra Congregatio pro Sancti Officii) והפקיד בידיה את משימות הפיקוח על האורתודוקסיה של הדוגמה הכנסייתית, ומאז 1917 - גם להרכיב את רשימת הספרים האסורים (עד 1917 הייתה מעורבת בזה קונגרגציה מיוחדת של הרשימה).

את הרפורמה הבאה ביצע האפיפיור פאולוס השישי (בבולה motu proprio מ-7 בדצמבר 1965 *Integrae servandae*). לאור החלטות מועצת הוותיקן השנייה, נשלל ממנה מעמד מיוחס ובראשה עמד קרדינל-פרפרקט (ולא חשמן, כפי שהיה בעבר) ואז קיבלה את שמה המודרני "הקונגרגציה של דוקטרינת האמונה".

משנת 1981 עד 2005 עמד בראשה החשמן יוזף רצינגר, לימים האפיפיור בנדיקטוס השישה עשר.

## ראו גם
* אינקוויזיציה
* רשימת הספרים האסורים

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:הכס הקדוש
קטגוריה:קריית הוותיקן
קטגוריה:ארגונים דתיים
קטגוריה:מוסר
ערוץ ההומור

**ערוץ ההומור** הוא ערוץ טלוויזיה ישראלי בתשלום בבעלות שידורי קשת שעלה לשידור ב-2019, המשדר בעיקר שידורים חוזרים של תוכניות בידור וסדרות קומיות, כשרובן הן תוכני עבר שהופקו על ידי "קשת" (ושודרו במקור בערוץ 2 או בקשת 12), על ידי רשת 13, ועל ידי ערוץ 10 וכן קטעי סטנדאפ של סטנדאפיסטים ישראלים.

מדי סוף שבוע בוחר הערוץ קומיקאי אחד, שתשתתף באופן קבוע בתוכנית המשודרת בערוץ, וכל סוף השבוע מתרכז בתוכניות בהשתתפותו.

הערוץ ניתן לרכישה כערוץ פרימיום ב-HOT, NEXT TV, +yes, +STING, פרטנר tv+, וסלקום tv+. ב-2020 החל לשדר גם ב-STING+. החל מ-15 ביולי 2024 הערוץ משודר באפיק 22 בפרטנר tv+. החל מ-1 בספטמבר 2024 משודר גם ללקוחות סלקום tv+ באפיק 7.

## בין התוכניות המשודרות בערוץ

## ראו גם
* שידורי קשת
* רשת 13
* ערוץ טדי
* ערוץ ביפ

## הערות שוליים

קטגוריה:ערוצי טלוויזיה ישראליים
קטגוריה:HOT: ערוצים
קטגוריה:yes הטלוויזיה בלוויין
קטגוריה:קשת (זכיינית שידור)
קטגוריה:קומדיה
מי מחפש אותי

"**מי מחפש אותי**" הוא סינגל שהוקלט על ידי האחיות כרקוקלי ביחד עם הזמר הישראלי מאור אדרי, השיר יצא לאור ב-21 במאי 2019, בתור השיר הרשמי של מצעד הגאווה בתל אביב שנערך באותה שנה.

## רקע וכתיבה
השיר נכתב והולחן על ידי סתיו בגר והאחיות כרקוקלי והופק על ידי בגר, בשיר אף היו שותפים גוגל ישראל, יוטיוב ישראל, עיריית תל אביב-יפו ותחנת הרדיו הישראלית כאן גימל.

## וידאו קליפ
הווידאו קליפ המלא שיצא עבור השיר, בוים על ידי רומן בוצ'אצקי, והועלה לערוץ היוטיוב של מאור אדרי ב-21 במאי 2019, בקליפ ניתן לראות את כרקוקלי ואת אדרי רוקדים על משאית ענק בזמן נסיעה ביחד עם רקדניות ליווי לצלילי השיר.

## מיקומי שיא

## קישורים חיצוניים
* 
* לדף השיר באתר הספרייה הלאומית

## הערות שוליים

קטגוריה:שירי מאור אדרי
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהופקו על ידי סתיו בגר
קטגוריה:שירי להט"ב
קטגוריה:סינגלים בהוצאת Mobile1 Music
Céline sur les Plaines

**Céline sur les Plaines** הוא אלבום הווידאו התשיעי של הזמרת סלין דיון, אשר יצא ב-11 בנובמבר 2008 על ידי Productions J, בפורמט DVD. הוא יצא לאור בכל העולם למעט בצרפת, בלגיה, ושווייץ שם יצא לאור במאי 2009 בשם "Live à Quebec".

עם יציאתו נכנס האלבום אל המקום הראשון במצעד אלבומי הווידאו של צרפת.

## רקע
ה-DVD כולל את הופעתה בעיקר קוויבק שבקנדה בה הופיעה דיון מול רבע מיליון איש ב-22 באוגוסט 2008 לציון 400 שנה לעיר. האלבום זכה להצלחה כאשר הגיע למקום הראשון בקנדה, צרפת ובלגיה ומקום שני בשווייץ ואף זכה בפרס "פליקס" הקנדי בקטגוריית "ה-DVD של השנה".

## הצלחה מסחרית
ה-DVD נחת במקום הראשון במצעד אלבומי ה-DVD הקנדי עם מכירות של 32,800 עותקים ובכך היה ל-DVD עם הפתיחה הגדולה ביותר במדינה בשנה זו. אחרי 3 שבועות בלבד הוא מכר כ-49 אלף עותקים. נכון ליוני 2014 האלבום מכר 100 עותקים והגיע למעמד יהלום.

בצרפת האלבום הגיע למקום הראשון גם כן והיה שם במשך 3 שבועות. עד סוף 2009 הוא מכר כ-34 עותקים מה שהפת אותה ל-DVD הנמכר ביותר על ידי אישה באותה שנה ול-DVD ה-10 הנמכר ביותר בהיסטורית המדינה. ב-2010 הוא מכר 5,500 עותקים נוספים ונכון להיום מכירותיו עומדות על 45,000 עותקים. מה שמזכה אותו למעמד 3 פלטינות.

בולוניה האלבום הגיע למקום הראשון גם כן ונשאר שם 4 שבועות. בשווייץ הוא הגיע למקום השני ובפלנדריה הגיע למקום 10.

## קישורים חיצוניים

## הערות שוליים

קטגוריה:אלבומי וידאו מ-2008
קטגוריה:אלבומי וידאו של סלין דיון
SLT

"**SLT**" (בראשי תיבות: "**Sounds Like That**") הוא סינגל, שהוקלט על ידי הזמרת הישראלית נועה קירל. השיר יצא לאור ב-22 בספטמבר 2019, כסינגל שלא מתוך אלבום, על ידי חברת התקליטים הישראלית Mobile1 Music. השיר יצא כחלק מפרסומת של חברת האופנה "רנואר".

## רקע וכתיבה
השיר הוא שיר פופ, שנכתב על ידי המלחין הישראלי ג’וש גולדן, אלכסנדר ג'ק, וניצן קייקוב. למעשה, השיר הוא הלועזי השני שביצעה קירל אחרי "Drum". השיר יצא ב-22 בספטמבר 2019, בשיתוף עם חברת האופנה רנואר, שכן הסינגל ישמש כשיר הנושא בפרסומת של רנואר לקמפיין הג'ינסים ספטמבר-אוקטובר שלה.

בסמוך לצאתו כסינגל עלה השיר לרשת הזרמת המדיה ספוטיפיי.

יוסי חרסונסקי סקר את השיר והעניק לו שלושה כוכבים מתוך חמישה, תוך שכינה אותו ״נטול ריגוש״.

## וידאו קליפ
הווידאו קליפ המלא שיצא עבור השיר, בוים על ידי נמרוד פלד, והועלה לערוץ היוטיוב של נועה קירל בשידור חי ב-22 בספטמבר 2019, בסמוך לצאתו כסינגל.

נכון למרץ 2023, מונה הצפיות של הקליפ ל-21 מיליון צפיות.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי נועה קירל
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:סינגלים בהוצאת Mobile1 Music
משטרת גרמניה

השם **משטרת גרמניה** עשוי להתייחס ליחידות אכיפת חוק שונות בגרמניה בעלות אופי משטרתי, בעבר ובהווה (ראו ). אופיין ותחומי האחריות שלהן השתנו לאורך השנים, עם תמורות היסטוריות שעברו על גרמניה, מאיחוד גרמניה במאה ה-19, רפובליקת ויימאר, המשטר הנאצי, המלחמה הקרה והאיחוד האירופי.
דוד כ"ץ (היסטוריון)

**דוד ס' כ"ץ** (נולד בשנת 1953) הוא פרופסור אמריטוס במחלקה להיסטוריה כללית באוניברסיטת תל אביב, שם הוא לימד משנת 1978 עד לפרישתו בשנת 2019. החל משנת 2019 הוא מכהן כפרופסור אורח במחלקה להיסטוריה באוניברסיטת ברנדייס.

## קורות חיים
דוד כ"ץ נולד בעיר ניו יורק.

את תוארו הראשון עשה כ"ץ באוניברסיטת קולומביה, ואת הדוקטורט קיבל מאוניברסיטת אוקספורד בשנת 1978.

בשנים 2019-1978 שימש כפרופסור חבר באוניברסיטת תל אביב בחוג להיסטוריה כללית, וכיהן פעמיים כראש החוג. החל משנת 2019 הוא משמש כפרופסור אמריטוס.

בין שאר תפקידיו באוניברסיטת תל אביב שימש כמנהל המכון להיסטוריה של אירופה ותרבותה על שם פרד ו. לסינג וכמנהל המרכז לחקר התפוצות על שם גולדשטיין-גורן. בין השנים 2017-2011 נבחר כ"ץ על ידי הסטודנטים כאחד מ-14 המרצים המצטיינים באוניברסיטה (מתוך למעלה מאלף מרצים).

החל משנת 2019 הוא משמש כפרופסור אורח באוניברסיטת ברנדיס אשר בבוסטון, ארצות הברית.

בשנת 1993 נבחר כעמית בחברה ההיסטורית המלכותית של בריטניה.

תחומי המחקר של דוד כ"ץ הם ההיסטוריה של הרעיונות, היסטוריה של הדתות, היסטוריה של אנגליה ויהודי אנגליה.

## פרסומים
דוד כ"ץ כתב וערך כעשרה ספרים, ופרסם עשרות מאמרים בתחומי מחקרו.

### ספרים שכתב

### ספרים שערך

### לקט נבחר ממאמריו האחרונים

## קישורים חיצוניים
* 
* פרסומיו של פרופסור כ"ץ בספרייה הלאומית
* אתר אישי של פרופסור דוד כ"ץ
* 

## הערות שוליים

קטגוריה:היסטוריונים ישראלים
קטגוריה:סגל אוניברסיטת תל אביב: היסטוריה כללית
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת אוקספורד
קטגוריה:ישראלים ילידי ארצות הברית
קטגוריה:ישראלים שנולדו ב-1953
פיישטיאני

**פיישטיאני** (בסלובקית: **Piešťany**; בהונגרית: **Pöstyén**; בצ'כית **Píšťany**; בגרמנית: **Pistyan**; בפולנית: **Pieszczany**) היא עיר במחוז-משנה פיישטיאני () במחוז טרנבה שבמערב סלובקיה, 80 ק"מ צפונית-מזרחית לבירה ברטיסלאבה. פיישטיאני היא עיר המרחצאות המפורסמת ביותר בסלובקיה.

## היסטוריה

## תחבורה
* כביש D1 מוביל מפיישטיאני לבירה ברטיסלאבה, המרחק בכביש הוא 88 ק"מ.
* פיישטיאני נמצאת על קו מסילת הברזל ברטיסלאבה–ז'ילינה.
* לפיישטיאני שדה תעופה, אולם אין טיסות סדירות אליו. שדה התעופה הבינלאומי הקרוב הוא נמל התעופה ברטיסלאבה.

## קהילה יהודית

*הרב שמואל דוד אונגר נולד בפיישטיאני, ושימש מספר שנים כדיין ומורה הוראה בפיישטיאני.
*הרב חיים צבי מנהיימר נולד בפיישטיאני.
*הרב קלמן ובר שימש כרב בפיישטיאני תרס"ב - תרצ"ב.
*הרב ישכר שלמה טייכטל.  שימש  כראש ישיבה, דיין ומורה הוראה בפיישטיאני.

## אתרים בעלי עניין
* ספא נפוליאון השלישי – קומפלקס של מבנים בסגנון הנאו-קלסי שנבנה בתקופה מ-1822 עד 1862.
* גשר קולונדובי (kolonadovy) – מבנה בסגנון פונקציונליסטי שנבנה בשנות השלושים של המאה העשרים.
* מבנה תחנת הכוח (Elektrarna Piestany) – משמש כיום כמוזיאון ומרכז תרבות.
* היכל התרבות (Dom umenia Piešťany)

## גלריה

תמונה:Balneotherapy Napoleon III..JPG| ספא נפוליאון השלישי
תמונה:Most kolonadovy.JPG|גשר kolonadovy
תמונה:Elektraren piestany.JPG| מבנה תחנת הכוח
תמונה:Dom Umenia Cinematik 2010.JPG| היכל התרבות
תמונה:Kaplnka Bozskeho Srdca Jezisovho - Piestany.jpg|כנסיית הלב הקדוש Kaplnka Božského Srdca Ježišovho
תמונה:Hotel Thermia Palace - Piestany.jpg|מלון תרמיה פאלאס Thermia Palace


## ערים תאומות
*
*
*
*
*
*
*

## קישורים חיצוניים

*   וגם באנגלית ובעברית
* אתר היכל התרבות 
* סרטון על פיישטיאני 
* קהילת פיישטאני באתר בית התפוצות
* 
* 

## הערות שוליים

קטגוריה:סלובקיה: ערים
קטגוריה:מקומות מרפא
קטגוריה:יישובים שהוקמו במאה ה-12
The Best of Belinda, Volume 1

***The Best of Belinda, Volume 1*** (בעברית: **המיטב של בלינדה, כרך 1**) הוא אלבום הלהיטים הראשון של הזמרת-יוצרת האמריקאית בלינדה קרלייל. אלבום הלהיטים יצא לאור ב-7 בספטמבר 1992, בהוצאת חברות התקליטים וירג'ין רקורדס ו-MCA רקורדס.

האלבום הגיע למקום הראשון במצעד האלבומים הבריטי.

## רקע וביקורות
ב-*[[AllMusic]]* זכה אלבום הלהיטים לביקורת חיובית, תוך שהעניקו לו ציון של ארבעה וחצי כוכבי זהב מתוך חמישה בסך הכל. בארצות הברית הופץ אלבום הלהיטים בשם "Her Greatest Hits", תוך שהעטיפה שלו שונתה בהתאם למקום הפצתו.

איגוד תעשיית ההקלטות הבריטי (BPI) העניק לאלבום הלהיטים את תואר הפלטינה הכפולה על מכירות של למעלה מ-600,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת וירג'ין רקורדס
קטגוריה:אלבומי חברת MCA רקורדס
La Luna (שיר)

**La Luna** (בעברית: **הירח**) הוא סינגל שהוקלט על ידי הזמרת-יוצרת האמריקאית בלינדה קרלייל, מתוך אלבום האולפן השלישי, *[[Runaway Horses]]*. השיר יצא לאור ב-4 בדצמבר 1989, כסינגל השני מתוך האלבום, על ידי חברות התקליטים וירג'ין רקורדס ו-MCA רקורדס. באירופה יצא השיר כסינגל בינואר 1989.

השיר הגיע למקום העשירי במצעד השירים שבשווייץ.

## רקע וכתיבה
השיר נכתב על ידי ריק נואלס ואלן שיפלי והופק על ידי נואלס גם כן. נואלס הפיק עבור קרלייל את מרבית אלבומיה, כדוגמת *[[Heaven on Earth]]* (1987) ו-*[[Runaway Horses]]* (1989). השיר הוא שיר בסגנון הפופ הלטיני, המשלב בתוכו גם את סגנון היורופופ והפופ רוק.

הבי-סייד של השיר הוא השיר "Whatever It Takes", שצורף אליו בפורמטים שונים.

## וידאו קליפ
הווידאו קליפ המלא שיצא עבור השיר הועלה ליוטיוב ב-27 בדצמבר 2011. את הקליפ ביים אנדרו מורהן. הקליפ נעשה בהשראת סיפורה של סינדרלה. בתחילת הקליפ, ניתן לראות את קרלייל כשהיא לבד בחדרה החשוך, תוך שהיא על מיטתה, מכוסה חלקית בשמיכה שלה.

לאורכו של הקליפ ניתן לראות סצנות בשחור-לבן בהן ניתן לראות את אהובה של קרלייל עליו היא שרה ובסצנות אחרות, אותה ואותו במשתה, כשהם חוגגים ורוקדים ביחד עם אנשים נוספים. בהמשך, ניתן לראות ליצן חצר אשר מבדר את הקהל באמצעות להטוטנות.

נכון לדצמבר 2019, מונה הצפיות של הקליפים שהועלו ליוטיוב עומד על כ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בלינדה קרלייל
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירים על הירח
קטגוריה:שירים על לילות
מרסיי
קטגוריה:סינגלים בהוצאת וירג'ין רקורדס
סיפורי צעצוע זעיר

**סיפורי צעצוע זעיר** הוא אוסף וידאו ביתי של חמישה סרטים קצרים מונפשים ממוחשבים, שנעשו על ידי פיקסאר. האוסף פורסם ב-29 באוקטובר 1996 על ידי הפצת הווידאו הביתי של וולט דיסני, ווידאו דיסני הבינלאומי. במהדורות הבינלאומיות, כולל בריטניה ויפן, מופיעות דמויות מ"צעצוע של סיפור" המארחות בווידאו ומדברות על הסרטים הקצרים.

## הסרטים הקצרים
* ההרפתקאות של אנדריי ווואלי ב. (1984), בבימויו של אלווי ריי סמית'
* לוקסו ג'וניור (1986)
* החלום של רד (1987)
* צעצוע פח (1988)
* מזכרות (1989) (גרסה מקורית)

## צוות השחקנים הראשי
* ג'ף בנט בתפקיד רקס
* די בראדלי בייקר בור החייזרים
* פט פרלי בתור באז שנות-אור
* ג'ים הנקס בתפקיד וודי
* טיילר מולן
* ג'ון רצנברגר בתפקיד האם

## קישורים חיצוניים

* Tiny Toy Stories

*
קטגוריה:סרטי 1996
תהילים ו'

**תהילים ו**' הוא המזמור השישי בספר תהילים. המזמור חתום בידי דוד, ומבטא את תפילתו של היחיד וסבלו.

## תוכן המזמור
בעל המזמור מתאר את סבלו, ומבקש שה' ינהג עמו במידת הרחמים. המשורר טוען בפני ה' כי אם ימות לא יוכל להתפלל, להודות ולספר בשבחו. המשורר מתאר בפירוט את סבלו, אך אינו מפרט מהו סבלו ומי הם אויביו. בפסוקי החתימה של המזמור מטיח המשורר באויביו שכעת הם יפסיקו לפגוע בו, מפי שה' שמע את תפילתו.

"השמינית" הוא כלי נגינה המופיע גם בספר דברי הימים. לדעת רש"י מדובר בכינור בעל שמונה נימים. אבן עזרא הביא פירוש נוסף, שייתכן וללחן היו שמונה שורות.

## סוגת המזמור
מזמור ו' עוסק בתפילה אישית. יש הסוברים כי זוהי תחינתו של אדם חולה לאל. אחרים טוענים כי המזמור כשבועה נגד אנשים בעלי יכולות כישוף הפועלים נגד בעל המזמור. חוקרים אלה נסמכים על הדמיון המופיע בטקסטים המשמשים כטקסי השבעה שנערכו בבבל.

## המזמור בליטורגיה היהודית
לפי נוסח אשכנז ורוב נוסח ספרד אומרים את פרק ו' בתהלים (תוך השמטת פסוק א' שלו) במסגרת נפילת אפים שבתפילת תחנון,  בעוד נוסח הספרדים השתרשה אמירת פרק כ"ה בתהלים.

## המזמור בליטורגיה הנוצרית
תהילים ו' הוא הראשון מבין שבעה מזמורי תשובה.

## בתרבות
* **עד מתי** - על המילים במזמור: "ונפשי נבהלה מאוד ואתה השם עד מתי" שר מרדכי בן דוד בלחן שלו עצמו ובעיבוד של אלי לאופר.
* **רפאני** - אברהם פריד באלבומו שטר התנאים בלחן של יוסי גרין ועיבוד של משה לאופר.
* **עד מתי** - יהודה ישראליוויטש.

## קישורים חיצוניים

## הערות שוליים

ו
רועי שוורץ תיכון

**רועי שוורץ תיכון** (נולד בשנת 1992) הוא יו"ר אגודת "אף על פי כן" ופעיל חברתי הפועל למען תחבורה ציבורית בשבת בישראל.

## ביוגרפיה
[ממוזער|שמאל|שוורץ תיכון ופעילה בחזית קו האוטובוס הנוסע מ[אריאל ורמת השרון לתל אביב]]
[ממוזער|שמאל|[יושב ראש הכנסת ה-12, דן תיכון, שוורץ תיכון, ומתנדבים נוספים, אוקטובר 2015]]
שוורץ תיכון נולד וגדל בחיפה, למד בבית הספר התיכון הריאלי, ב-2011 התגייס לצבא ההגנה לישראל ושירת בחיל האוויר הישראלי. ב-2015 סיים תואר ראשון בכלכלה באוניברסיטה הפתוחה. סבו הוא יושב ראש הכנסת הארבע עשרה דן תיכון.

ב-2015 הקים את פרויקט נוע תנוע בעזרת כספי מענק השחרור שלו מצה"ל וחסכונותיו הפרטיים. הפרויקט מנוהל על ידי ארגון "אף על פי כן" שהוא מכהן כיו"ר שלה מאז היווסדו. מטרת הפרויקט היא הפעלת תחבורה ציבורית סדירה ביום שבת בערי ישראל.

בשלוש שנותיו הראשונות הארגון התמקד בהפעלת קווים עצמאית כאשר בשנת 2018 שינה את המיקוד שלו להתמקדות במרחב העירוני. בשנה זו הארגון פעל לקידום תחבורה בשבת בבחירות העירוניות וקרא לתמוך בפוליטיקאים אשר יתחייבו לקדם תחבורה בשבת. ב־2019 החל הארגון לפעול להפעלת תחבורה בשבת על ידי עיריות בכל רחבי הארץ, ביניהן: טבריה, רמת גן, קריית אונו, גני תקווה, אריאל, מודיעין ורמת השרון. בנובמבר החל לפעול "נעים בסופ"ש" - מערך קווי תחבורה חינמיים בשבת במטרופולין גוש דן, בהובלת עיריית תל אביב אותו יזם הארגון. הארגון אינו מפעיל את המערך אך הוא מהווה יועץ חיצוני.

ב-2017 נבחר לאחד מ"אנשי השנה 2017" של מגזין Time Out תל אביב,
וב-2018 נבחר לרשימת "ל"ו צעירים" של כלכליסט. באותה שנה השתתף גם בפרויקט התרגום של ספר החובבים "הארי פוטר והשיטה הרציונלית". הספר נועד לקדם חשיבה רציונלית ומדע בקרב מבוגרים וצעירים.

החל מ-2018 שוורץ תיכון כותב בבלוג "לו הייתי שר אוצר" באתר TheMarker בנושאים כלכליים שונים, מקדם גישה תועלתנית ליברלית ומופיע לעיתים גם במדיות שונות בהן גלובס, מאקו, TheMarker והפודקאסט הקונגרס.

משנת 2020 מנחה את הפודקאסט הכלכלי "שנקל" לצד העיתונאי הכלכלי עידן ארץ.

בשנת 2020 רועי הצטרף לפורום כרמל למדיניות בריאות, פורום המורכב מעוסקים במקצועות הרפואה וכלכלנים, באוגוסט 2021 רועי הכין במסגרת הארגון מסמך עמדה המעודד צעירים להתחסן כנגד מגפת הקורונה.

הוא חבר הליכוד.

בבחירות 2024 התמודד למועצת עיריית תל אביב-יפו ברשימתו של רון חולדאי והוצב במקום ה-11.

## עמדותיו
הוא מחזיק בגישה התועלתנית, תומך בבחירה חופשית, קידום הליברליזם ועקרונות השוק החופשי. שוורץ תיכון נוטה להתמקד במקרו-כלכלה ובזוויות כלכליות פחות מוכרות של נושאים המסוקרים בתקשורת, ביניהם איגודי עובדים ושביתות, הפריפריה, תחבורה וביקורת התקשורת. בנוסף כתב סדרת פוסטים ביקורתיים כלפי המאבק להרחקת אסדת לווייתן בהובלת ארגון שומרי הבית. שוורץ תיכון תומך בסגירת תאגיד השידור הציבורי כאן, וברפורמה המשפטית כפי שהוצגה על ידי יריב לוין, אך חושב ש"נכון למתן חלקים בה".

## חיים אישיים
רועי הוא רווק המתגורר בתל אביב.

## קישורים חיצוניים

*הבלוג לו הייתי שר אוצר, TheMarker
*אתר נוע תנוע
*
*היזם שידאג שתגיעו לים בתחבורה ציבורית גם בשבת, באתר כלכליסט

## הערות שוליים

קטגוריה:פעילים חברתיים ישראלים
קטגוריה:יזמים חברתיים ישראלים
קטגוריה:בוגרי בית הספר הריאלי
קטגוריה:בוגרי האוניברסיטה הפתוחה
קטגוריה:בלוגרים ישראלים
קטגוריה:פעילי הליכוד
קטגוריה:מגישי פודקאסטים ישראלים
קטגוריה:מייסדי עמותות ישראלים
קטגוריה:ישראלים שנולדו ב-1992
ההרפתקאות של אנדריי ווואלי ב.

**ההרפתקאות של אנדריי ווואלי ב.** (באנגלית: **.The Adventures of André & Wally B**) הוא סרט קומדיה קצר אמריקאי בהנפשה ממוחשבת, אשר בוים ונכתב על ידי אלוי ראי סמית', הונפש על ידי ג'ון לאסיטר והופק על ידי Lucasfilm Computer Graphics Project בבעלות לוקאס פילם, שלימים שמה שונה לפיקסאר שבבעלות חברת וולט דיסני.

עיבוד לא סופי של הסרט הוקרן לראשונה במיניאפוליס ב-SIGGRAPH ב-25 ביולי 1984. העיבוד הסופי של הסרט הוקרן לראשונה ב-17 באוגוסט 1984 בפסטיבל הסרטים הבין-לאומי בטורונטו. אורך הסרט הוא כ-2 דקות.

הסרט זכה להצלחה, בעיקר בזכות הנפשתו שנחשבה לפורצת דרך בסטנדרטים של אותה תקופה, וסייעה לעורר את העניין של ענף הקולנוע בהנפשה ממוחשבת. כתוצאה מהצלחת הסרט והפקות נוספות, לאסיטר נהפך לימים למנהל חשוב בפיקסאר. הסרט נחשב לסרט הראשון ברשימת הסרטים הקצרים של פיקסאר.

## עלילה
הסרט מתחיל כשילד בשם אנדריי מתעורר ביער, שלפתע מגיעה אליו דבורה מציקה בשם וואלי ב. שרוצה לעקוץ אותה. על מנת שזה לא יקרה, אנדריי מרמה את הדבורה וגורם לה להפנות את גבה וכך הוא בורח. תעלול זה עיצבן את הדבורה וגרם לה לרדוף אחריו. הסרט מסתיים כאשר וואלי ב. עוקצת את אנדריי, וזמן קצר לאחר מכן הוא זורק עליה את כובעו.

## הפקה והפצה
הסרט הקצר בוים ונכתב על ידי אלוי ראי סמית', הונפש על ידי ג'ון לאסיטר והופק על ידי Lucasfilm Computer Graphics Project בבעלות לוקאס פילם, שלימים שמה שונה לפיקסאר שבבעלות חברת וולט דיסני. פסקול הסרט הופק בחלקו על ידי SoundDroid. שם הדמויות בסרט זה הוא מחווה לסרט "ארוחת הערב שלי עם אנדרה" משנת 1981, כאשר השמות, אנדריי ווואלי ב., הן שמות הדמויות שגילמו וואלאס שון ואנדרה גרגורי בסרט.

עיבוד לא סופי של הסרט הקצר, שאורכו כ-2 דקות, הוקרן לראשונה במיניאפוליס ב-SIGGRAPH ב-25 ביולי 1984. העיבוד הסופי של הסרט הוקרן לראשונה ב-17 באוגוסט 1984 בפסטיבל הסרטים הבין-לאומי בטורונטו. הסרט זכה להצלחה, והוא נחשב לפורץ דרך בזכות הנפשתו, כאשר סייע לעורר את העניין של ענף הקולנוע בהנפשה ממוחשבת. בזכות ההצלחה של סרט זה והפקות נוספות, לאסיטר נהפך לימים למנהל חשוב בפיקסאר.

הסרט נחשב לסרט הראשון ברשימת הסרטים הקצרים של פיקסאר. הוא הופץ לצפייה ביתית בשנת 1996 באוסף סיפורי צעצוע זעיר, ובשנת 2007 בחלק הראשון של אוסף הסרטים הקצרים של פיקסאר. הסרט גם זמין בשירות הסטרימינג דיסני+.

הסרט זכה לאזכורים בסרטים נוספים שהופקו, ביניהם "החלום של רד", "צעצוע של סיפור", "צעצוע של סיפור 2" ו"צעצוע של סיפור 3".

## קישורים חיצוניים
* 

## הערות שוליים

קטגוריה:סרטי 1984
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים קצרים של פיקסאר
קטגוריה:סרטים קצרים מונפשים
גן רינה

שמאל|ממוזער|250px|קולנוע גן רינה הכניסה מבן יהודה 1945
**גן רינה** היה בית קולנוע ואולם אירועים פתוח, ששכן בפינת הרחובות בן יהודה ושלום עליכם בתל אביב, מול בית העם שניצב מצידו האחר של רחוב בן יהודה.

הקמת המבנה החלה בשנת 1928 לפי תכנון של האדריכל יעקב אורנשטיין, והוא נקרא על שם בתו הבכורה של בעל הקרקע, המהנדס ישעיהו ירחע. בחודש מאי 1929 נפתח גן רינה לקהל בהצגת "נשפי פורים" של תיאטרון המטאטא, והקהל שנדחק אליו גרם לקריסת החומה ההיקפית של המבנה. האולם יכול היה להכיל כ-1,500 צופים, ובמקום שכנו גם מזנון ובית קפה. במשך 32 שנות קיומו הוקרנו בו כ-800 סרטים. בשנת 1959 נמכר גן רינה, וההקרנה האחרונה במקום התקיימה ב-14 בנובמבר 1960. המבנה נהרס ותחתיו הוקם מבנה מסחרי בן שלוש קומות, אשר נהרס בתורו בשנת 1991. כיום שוכן במקום מגדל ישרוטל שבנייתו הסתיימה בשנת 1997.

## אזכורים בתרבות
כשרבו השמועות על הכוונה להרוס את המבנה ואת בית העם הסמוך, כתב על כך המשורר נתן אלתרמן: 

גן רינה נזכר גם בשיר "תנו לנו יד ונלך" שנכתב אודות תל אביב בעשורים הראשונים לקיומה, והושר על ידי עירית דותן בפסטיבל הזמר והפזמון של שנת 1973. בשיר נאמר: , רמז לילדים שנהגו "להתפלח" אל בית הקולנוע.

## קישורים חיצוניים

* 

## הערות שוליים

[250px|ממוזער|ימין|כינוס ה[פלמ"ח בקולנוע גן רינה, 1949]]
קטגוריה:רחוב בן-יהודה (תל אביב)
קטגוריה:תל אביב-יפו: מבנים שנהרסו
קטגוריה:תל אביב-יפו: בתי קולנוע
קטגוריה:תל אביב-יפו: תרבות
האפיפיור החדש

**האפיפיור החדש** (באנגלית: **The New Pope**) היא סדרת טלוויזיה דרמטית, שנוצרה ובוימה על ידי פאולו סורנטינו עבור סקיי אטלנטיק, HBO ורשת Canal+. זוהי סדרת המשך לסדרה משנת 2016 **[[האפיפיור הצעיר]]**, שהוכרזה במקור כעונתה השנייה. הסדרה כוללת תשעה פרקים ומככבים בה ג'וד לאו, השב לגלם את האפיפיור "פיוס השלושה עשר", וג'ון מלקוביץ' בתור האפיפיור יוחנן פאולוס השלישי, "האפיפיור החדש". הסדרה הופקה במשותף על ידי חברות ההפקה האירופיות Wildside, Haut et Court TV ו-Mediapro.

הסדרה עלתה בבכורה ב-10 בינואר 2020 ברשת Sky Atlantic וב-13 בינואר ברשת HBO וב-Canal+.
## שחקנים ודמויות

## הפקה
הפקת הסדרה יצאה לדרך באיטליה בסוף 2018.

## שחרור
הסדרה הוקרנה בבכורה עולמית ב-1 בספטמבר 2019 בפסטיבל הסרטים הבינלאומי ה-76 בוונציה, בו הוקרנו הפרקים 2 ו-7 מחוץ לתחרות. הסדרה תשודר בטלוויזיה ב-10 בינואר 2020 ברשת Sky Atlantic וב-13 בינואר ברשתות HBO ו-Canal+.

### שיווק
הטיזר הרשמי לסדרה שוחרר ב-28 באוגוסט 2019. הטריילר השני של הטיזר הוקרן בבכורה ב-3 בנובמבר 2019. הטריילר המלא הראשון שוחרר ב-10 בדצמבר 2019.

## ראו גם
* האפיפיור הצעיר
## קישורים חיצוניים

* 

## הערות שוליים

קטגוריה:HBO: סדרות
קטגוריה:מוסד האפיפיורות בטלוויזיה ובקולנוע
צו מרווה

**צו מרווה** הוא הכינוי שניתן לצו לא־תעשה־לשעה של בית משפט בהליך אזרחי, מסוג *Quia timet*, המצווה על נתבע שלא לעשות כל שימוש או העברה בנכסיו. הצו זהה ביסודו ל"צו מניעה זמני" בזיקה ל"צו עיקול זמני", הוא מעוגן בתקנות ובפסיקה, ומאחר ומדובר בצו פולשני הפוגע בזכות הפרט, נעשה בו שימוש רק בנסיבות חריגות. מקורו של הצו בפסיקה של בית המשפט לערעורים אזרחיים בבריטניה, בתיק של חברת ספנות בשם מרווה (Mareva).

## הבחנה בין צו מרווה לסעדים זמניים אחרים

ייחודו של צו מרווה, בניגוד לצו עיקול זמני, שהוא פועל באופן אישי (in personam) על הנתבע ובמנותק מזכות חפצית (in rem) כלשהי על הנכסים. משמעות הדבר, שצו מרווה אינו מונע מנושה אחר, שאינו התובע, לזכות בנכס מן הנכסים עליהם פועל הצו.

## המקורות לצו מרווה

צו מרווה ניתן לראשונה בתביעתה של חברת הספנות היפנית ניפון יוסן את האחים ג'ורג' וג'ון קרגאורגיס, בטענה שהאחים חכרו ממנה שלוש ספינות ונעלמו מבלי לשלם עבור החכירה – וכעת החברה חוששת שהאחים צפויים לרוקן את חשבונותיהם בלונדון, טרם יוסדר חובם לחברה. הלורד דנינג קובע בחוות דעתו שיש לשכך את חששה המוצדק של ניפון יוסן, באמצעות הקפאת חשבון הבנק של האחים קרגאורגיס.

צו מרווה קרוי על שם פסק הדין בעניין חכירת הספינה "The Mareva", שניתן כחודש ימים לאחר מכן. בפסק דין זה, מוסיף וקובע הלורד דנינג שבסמכותו הנרחבת של בית המשפט לתת צווי מניעה מכל סוג.

בקיץ של שנת 1988, פיתח בית המשפט לערעורים באנגליה את צווי מרווה, בסדרת פסקי דין, כך שצו מרווה יחול גם על נכסים שאינם נמצאים בתחום שיפוט בית המשפט.

## צו מרווה בישראל

בישראל צו מרווה עוגן במסגרת תיקון משנת 2001 לתקנות סדר הדין האזרחי, אך כבר בשנת 1991 הכירה בו הפסיקה. תקנות סדר הדין האזרחי החדשות, שנכנסו לתוקף בשנת 2021, מעגנות את הצו בתקנה 109.

## ראו גם
* צו אנטון פילר

## לקריאה נוספת
* ד"ר אליהו וינוגרד, **צווי מניעה – חלק כללי**, הוצאת הלכות בע"מ, מהדורה שנייה (2008), עמ' 158–166. 
* אורי גורן, **סוגיות בסדר דין אזרחי**, נבו הוצאה לאור בע"מ, מהדורה שתים־עשרה (2015), עמ' 939.
* עדי אזר, **צווי "מריבה" ו"אנטון פילר"**, הפרקליט מא (א-ב), עמ' 93–104.

## ביאורים

## הערות שוליים

קטגוריה:סדר דין אזרחי
מרווה
צומת אל-על

**צומת אל-על** הוא צומת במרכז ישראל בו נפגשים כביש 40, כביש 46, כביש 453 וכביש 4503 (כביש נתב"ג). הוא ממוקם ליד נמל התעופה בן-גוריון. הצומת מאופיין בפקקים מרובים בשעות העומס.

בצומת עוברת המסילה המזרחית של רכבת ישראל.

בשל היותו ציר תנועה מרכזי אל נמל התעופה המרכזי של ישראל וממנו מתרחשים בו מעת לעת חסימות כבישים במסגרת מחאה ציבורית. בכמה מקרים גרמו חסימות אלה לביטולי טיסות.

## בניית המחלף

בשנת 2018 אושרה בניית מחלף בצומת אל-על, האמור לספק פתרון לפקקים באזור. הפרויקט יבוצע על ידי החברה הממשלתית נתיבי ישראל בעלות כוללת של כ-400 מיליון ש"ח. לפי הערכות בתחילת הפרויקט הביצוע יימשך כשלוש שנים לפחות ויבוצע בשני שלבים. השלב הראשון – ביצוע מחלף במפגש של כבישים 40 ו-453, כאשר כביש 453, יעבור מעל כביש 40 בגשר. הרמזור הקיים כיום בצומת אל-על יתבטל לבאים מכביש 1 משני הכיוונים שיעברו מתחת לגשר. בשלב השני של הפרויקט, כביש 40 יתבטל במקטע שבין כביש 1 ל-46 ויחובר ישירות לנתב"ג.

לצורך בניית המחלף, נבנה מעקף זמני לכבישים 40, 46 ו-453 וצומת אל-על הוסט 100 מטר צפונה. הצומת, במקומו החדש, נפתח לתנועה בסוף מאי 2024.

## גלריה

Elaljunction4640453.jpg
ElAlJunction.jpg
Elaljunction4046453.jpg
El Al Junction Level crossing.jpg|מפגש כביש – מסילת רכבת בצומת אל-על, יולי 2020 (מפגש 123).


## לקריאה נוספת
* האוטוסטרדה המזרחית, גדי כפיר, באתר קק"ל

## קישורים חיצוניים

* תוכנית תתל/22/ב - מחלף אל-על באתר מינהל התכנון.
* הדמיה של מחלף אל-על באתר אהוד לוייתן הנדסה, מנהל הפרייקט.
* כביש 40 - מחלף אל על באתר נתיבי ישראל

## הערות שוליים

אל-על
אל-על
אל על
האגדה של מורדו

**האגדה של מורדו** (באנגלית: **The Legend of Mor'du**) הוא סרט קצר אמריקאי של פיקסאר משנת 2012 שפורסם בגרסאות ה-Blu-ray וה-DVD של אמיצה. הסרט מציג רקע מעמיק על נבל הסרט, נסיך מרושע וחמדן כפי שמסופר על ידי המכשפה האקסצנטרית שהפכה אותו לדוב המפלצתי שהוא בסרט. הסרט משלב אנימציה מסורתית וממוחשבת.

בשנת 2024 עלה לשירות הסטרימינג דיסני+ דיבוב עברי של הסרט.

## עלילה
הסיפור מתחיל בכך שהמכשפה מזמינה אורח לבקתה. העורב שלה מניח שהאורח רוצה את כישוף הדוב, ולכן היא מספרת את סיפורו של אדם שהפך לדוב השד מורדו. האיש היה הבכור מבין ארבעה בנים של המלך החכם והאהוב של ממלכה קדומה, שלכל אחד מהם זכה לתכונה משלו. מבין השלושה הצעירים, הצעיר ביותר היה חכם, השלישי היה רחום, והשני היה רגיל. הבכור של המלך היה חזק. כאשר המלך נפטר בסתיו אחד, במקום לתת לבכורה את כל הירושה, הוא חילק את הממלכה בין כל בניו באופן שווה, מתוך אמונה כי מתנותיהם בשילוב יהוו את העמודים עליהם נשענה שלום הממלכה. עם זאת, כשהוא חש בושה ומתמלא בחמדנות ואנוכיות, הבן הבכור סירב לקבל זאת, והוכיח את טענתו כיורש היחיד מול אחיו על ידי שימוש באחד הצירים שלו כדי לשבור את דמותו מהאבן המשפחתית שלהם. דבריו הובילו למלחמה, ושנו לעד את גורלה של הממלכה.

אף על פי שהיה לנסיך צבא רב עוצמה בפיקודו, הוא ואחיו נלחמו ללא הרף בקיפאון. בחיפוש אחר דרך לשנות את גורלו, הנסיך נתקל בטבעת מנחיר בתוך היער. משם, הווילונות החכמים הנחו אותו אל שפת לוך חשוך, כאשר ארמון המכשפה ניצב הרחק מהחוף. בתקווה להפוך את גאות המלחמה לטובתו, שכנע הנסיך את המכשפה לעשות כישוף שיעניק לו כוח של עשרה גברים בכך שהציע לה את הטבעת שלו, והיא נתנה לו את הכישוף בקרן שתייה אך לאחר שראתה את החושך בלבו, הציבה בפניו בחירה: או להגשים את משאלתו האפלה או לרפא את הקשרים המשפחתיים ששבר. כאשר הנסיך הביא את אחיו לפניו, הוא שוב טען את מלכותו. כשאחיו סירב, הנסיך בתגובה שתה את הכישוף, מה שהעניק לו את הכוח שחפץ בו אך להפתעתו הפך אותו לדוב שחור גדול. הוא אמנם היה מפר את הכישוף אם היה בוחר "לתקן את הקשר שנקרע", אך הנסיך קיבל את צורתו החדשה והרג את אחיו. לאחר מכן ניסה לגרום לצבא שלו לשלוט בממלכה, אך הם ראו בו חיית בר ופנו נגדו. הנסיך תקף את אנשיו לשעבר והרג רבים מהם. מעט הניצולים מהצבאות השבורים של האחים ברחו מהממלכה, מה שהוביל לקריסתה. נידון לצורתו החיה על ידי שאיפתו לשלטון על קשרי המשפחה, הנסיך - המכונה "השחור הגדול", "מורדו" - שוטט את הארץ בלי סוף, הרג והנחיל טרור בכל מקום בו הסתובב, כך שתודעתו האנושית והאינטליגנציה לשעבר הוחלפו עתה על ידי תאוות הדם החיה.

המכשפה מסיימת את הסיפור כאן, והיא מציעה את הכישוף בצורה של עוגה לאורחת, שמתגלה כוויי דינגוול. הוא נבהל, אומר שהוא רק עצר כאן למים ויוצא מהארמון.

## מדבבים

## קישורים חיצוניים

## הערות שוליים

קטגוריה:סרטי 2012

קטגוריה:סרטים אמריקאיים
קטגוריה:סרטים באנגלית
קטגוריה:סרטים קצרים של פיקסאר
מעבר האסקי

**מעבר האסקי** (באנגלית: **Husky Pass**) הוא מעבר הרים באזור חוף פנל בין רכס לאנטרמן לבין מסיב מולאר, בהרי באוורס, בארץ ויקטוריה, שבאנטארקטיקה.

המעבר ממוקם בראשו של קרחון סלדג'רס ובראשו של יובל המזין את קרחון ליפ ייר.

## היסטוריה
### מקור השם

שמו של המעבר ניתן לו על ידי משלחת הסקר הגאולוגי האנטארקטי של ניו זילנד.

המעבר נקרא על שם כלבי ההאסקי אשר משכו את מזחלות הכלבים של משלחת הסקר בעלייתם מאגן הניקוז של קרחון רניק לעבר קרחון לילי.

## לקריאה נוספת

• J. A. S. Dow & V. E. Neall (1974), **[https://www.tandfonline.com/doi/pdf/10.1080/00288306.1973.10421588 Geology of the Lower Rennick Glacier, Northern Victoria Land, Antarctica]**, New Zealand Journal of Geology and Geophysics, 17:3, 659-714, https://doi.org/10.1080/00288306.1973.10421588 PP 683, 686

• **[https://books.google.co.il/books?id=n52vGVCmcU4C&pg=PA26&lpg=PA26&dq=%22Husky+Pass%22+antarctica&source=bl&ots=jwHe67l1R3&sig=ACfU3U0WHxSTsLomJ3LNWG65_0TIJf1oIQ&hl=en&sa=X&ved=2ahUKEwjT4I_TlsfmAhXHLlAKHYF0DxYQ6AEwDXoECAkQAQ#v=onepage&q=%22Husky%20Pass%22%20antarctica&f=false Antarctic Journal of the United States, Volume 29, Issue 5]**, P 26

• G. DI VINCENZO, R. PALMERI, F. TALARICO, P. A. M. ANDRIESSEN AND C. A. RICCI, **[https://pdfs.semanticscholar.org/fa2d/754f1fc81d16dccd78709923dcbe29e887a6.pdf Petrology and Geochronology of Eclogites from the Lanterman Range, Antarctica]**, JOURNAL OF PETROLOGY VOLUME 38 NUMBER 10 PAGES 1391–1417 1997

## קישורים חיצוניים
* מעבר האסקי באתר הסקר הגאולוגי של ארצות הברית
* מעבר האסקי באתר הגאזט האנאטארקי של ממשלת ניו זילנד
* מעבר האסקי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מעבר האסקי

## הערות שוליים

האסקי
האסקי
ג'ורג' ואיי. ג'יי.

**ג'ורג' ואיי. ג'יי.** (באנגלית: **.George and A.J**) הוא סרט קצר אמריקאי קומי מונפש, אשר מבוסס על הסרט "למעלה" של Walt Disney Pictures ו-Pixar Animation Studios שגם הפיקו אותו. הסרט בוים ונכתב על ידי ג'וש קולי, הופק על ידי גאלין סאסמן, הופק בפועל על ידי פיט דוקטר וג'ונאס ריברה, נערך על ידי טים פוקס בעזרת ג'ון וארגו והולחן על ידי מייקל ג'אקינו. סרט זה נכלל ברשימת הסרטים הקצרים של פיקסאר, כאשר בשונה מרובם הוא לא נעשה בהנפשה ממוחשבת, אלא בסגנון "סטוריבורד", בשל תקציבו הנמוך.

הסרט, בשונה משאר הסרטים שהופצו לפניו, הופץ במקור על ידי Walt Disney Studios Home Entertainment ב-12 בנובמבר 2009 ב-ITunes כאופציה נוספת שהגיעה עם רכישת הסרט עליו הוא מבוסס. בהמשך הסרט פורסם בעמודים ברשתות החברתיות של חברת וולט דיסני ופיקסאר, ומאוחר יותר גם ביוטיוב. ב-9 בנובמבר 2012 הסרט נכלל בחלק השני של אוסף הסרטים הקצרים של פיקסאר, ובשנת 2019 החל להיות זמין בשירות הסטרימינג דיסני+. אורך הסרט הוא כ-4 דקות.

עלילת הסרט מתרחשת במהלך מאורעות "למעלה", כאשר הופק סרט נוסף שמתרחש במהלך אירועיו אשר נקרא "המשימה המיוחדת של דוג".

## עלילה
הסרט, המתרחש במהלך מאורעות "למעלה", מתחיל ששני אחים, ג'ורג' ואיי. ג'יי., דופקים בדלת ביתו של קארל פרדריקסון על מנת ללוות אותו לבית אבות. במקום להצטרף אליהם, קארל מרחף עם ביתו באמצעות בלונים, דבר שגורם לשני אחים להיות בתדהמה. התדהמה של השניים נמשכה גם לאחר שנסעו ממקום האירוע, שהם שכבו במיטות במהלך הלילה ושכתבת חדשות ניסתה לקבל את דעתם בנושא. אזרחים מבוגרים אחרים ברחבי העיר צפו בדיווח החדשות וחגגו את "הבריחה" של קארל.

שבוע לאחר מכן, ג'ורג' ואיי. ג'יי. חזרו למשימתם ללוות אזרחים קשישים לבית האבות. לרוע המזל, הקשישים קיבלו רעיונות ממה שקארל עשה ובכל פעם שהשניים ניסו ללוות אותם הם ברחו באמצעות הבית. הסרט מסתיים שקארל וראסל נוחתים באמצעות ספינת אוויר ליד שני האחים, דבר שגורם לשניים להיות שוב בתדהמה. התדהמה ממשיכה שהאחים פוגשים את הגולדן רטריבר דוג, אשר אומר להם "שלום לכם!".

## מדבבים

## קישורים חיצוניים

## הערות שוליים

קטגוריה:סרטי 2009
קטגוריה:סרטים באנגלית
קטגוריה:סרטי הנפשה אמריקאיים
קטגוריה:סרטים קצרים מונפשים
קטגוריה:סרטים קצרים של פיקסאר
קטגוריה:סרטי קומדיה אמריקאיים
עונת 2016/2017 בליגת האלופות בכדורסל

**עונת 2016/2017 ב[[ליגת האלופות בכדורסל]]** הייתה העונה הראשונה של תחרות אירופית זו לקבוצות כדורסל היא אורגנה על ידי פיב"א אירופה.

המשחק הראשון התקיים ב-20 באוקטובר 2016 ומשחק הגמר התקיים ב-30 באפריל 2017. בתחרות השתתפו 40 קבוצות.

במשחק הגמר של התחרות ניצחה טנריפה וזכתה בגביע בפעם הראשונה בתולדות המועדון.

## מתכונת התחרות
52 קבוצות מ-31 מדינות (מהם 17 היו אלופי הליגה הבייתית בעונה הקודמת) השתתפו בתחרות. 32 העפילו אוטומטית לשלב הבתים ו־20 השתתפו בשלבי המוקדמות מתוכן רק 8 יעפילו לשלב הבתים. בשלב הבתים השתתפו 40 קבוצות שאורגנו ב-5 בתים. הקבוצות שסיימו במקום הראשון ושלוש הסגניות הטובות ביותר העפילו לשמינית הגמר, שתי הסגניות החלשות ביותר, הקבוצות שסיימו במקומות 3–4 ו-4 הקבוצות הטובות שסיימו במקום החמישי העפילו לשלב הנוקאאוט שהמנצחת בו תעפיל לשמינית הגמר, הקבוצה החלשה מהמקום החמישי, הקבוצות שסיימו במקום 6 ו-2 הטובות מהמקום השביעי ינשרו ליורופקאפ. משם הקבוצות ימשיכו לפלייאוף העפלה לשמינית הגמר, שמינית הגמר, רבע הגמר, פיינל הפור והגמר.

### הקבוצות

## שלבי המוקדמות
### שלב המוקדמות הראשון

### שלב המוקדמות השני

## שלב הבתים
### בית א'

### בית ב'

### בית ג'

### בית ד'

### בית ה'

### דירוג סגניות

### דירוג קבוצות מהמקום החמישי

### דירוג קבוצות מהמקום השביעי

## שלבי הגמר
**פלייאוף העפלה לשמינית הגמר**

**שמינית הגמר**

**רבע הגמר, חצי הגמר, הקרב על מקום 3 והגמר**

הפיינל פור שוחק ב-סנטיאגו מרטין, סן קריסטובל דה לה לגונה, ספרד

## משחק הגמר

## קבוצות ישראליות בתחרות
עירוני נהריה ומכבי ראשון לציון השתתפו בתחרות. עירוני נהריה ניצחה את צמוקי מינסק והעפילה לתחרות. לאחר מכן, היא סיימה במקום השישי בבית א' ונשרה ליורופקאפ. מכבי ראשון לציון סיימה במקום החמישי בבית ב' והעפילה לשלב ההעפלה לפלייאוף, שם הפסידה 83-66 ו-82–84 ללודוויגסבורג הגרמנית.

## הערות שוליים

## קישורים חיצוניים
* פירוט התחרות באתר פיב"א
* נתונים מאתר יורובסקט

קטגוריה:תחרויות כדורסל ב-2017
קטגוריה:תחרויות כדורסל ב-2016
קטגוריה:עונות בליגת האלופות בכדורסל
קטגוריה:2016 באירופה
קטגוריה:2017 באירופה
פנטון 448c

**פנטון 448c**, המכונה גם "הצבע המכוער בעולם", הוא צבע במערכת הצבעים של פנטון.

הוא מתואר כ-"חום כהה עגום", ונבחר בשנת 2016 כצבע לאריזות טבק וסיגריות רגילות באוסטרליה, לאחר שחוקרי השוק קבעו שהוא הצבע הכי פחות מושך.

מאז 2016 נעשה שימוש באותו צבע גם לאריזות סיגריות רגילות בצרפת, בריטניה, ישראל, נורווגיה, סלובניה וערב הסעודית.

## קישורים חיצוניים
* פנטון 448c באתר Pantone
* 

## הערות שוליים

קטגוריה:צבעים
פסגות אמרי

**פסגות אמרי** (באנגלית: **Amery Peaks**) הם קבוצת פסגות באזור רכס אראמיס, בהרי הנסיך צ'ארלס, שבאנטארקטיקה.

אורכה של קבוצת הפסגות 33 קילומטרים, והן משתרעות לאורך הצד הדרום-מזרחי של קרחון נמסיס.

בפסגות אמרי נמצאים ההרים: לואו, מקנזי, סיטון ונקודת ריצ'י.

## היסטוריה
### גילוי הפסגות

הפסגות התגלו על ידי המחלקה הדרומית של משלחת החקר האנטארקטית הלאומית של אוסטרליה, אשר חקרה את האזור בין השנים 1956–1957.

### מקור השם

הפסגות נקראו בשם זה, בשל קרבתן למדף הקרח אמרי.

ונקראו כך בגלל קרבתם למדף הקרח של אמרי.

## לקריאה נוספת

• Robert Clancy, John Manning, Henk Brolsma, **[https://books.google.co.il/books?id=LALFBAAAQBAJ&pg=PA303&lpg=PA303&dq=%22Amery+Peaks%22&source=bl&ots=ZL83us3LdR&sig=ACfU3U2h2WWTLXqh9DZ-po_KPAUOy_gDxA&hl=en&sa=X&ved=2ahUKEwi1gPilmsfmAhVOPFAKHVPyBz4Q6AEwA3oECA4QAQ#v=onepage&q=%22Amery%20Peaks%22&f=false Mapping Antarctica: A Five Hundred Year Record of Discovery]**, PP 249- 250

• Dieter K. Fütterer, Detlef Damaske, Georg Kleinschmidt, Hubert Miller, Franz Tessensohn, **[https://books.google.co.il/books?id=2u1V-IEycvMC&pg=PA84&lpg=PA84&dq=%22Amery+Peaks%22&source=bl&ots=9iP5eFYf7W&sig=ACfU3U1TFa8VRVYsiNaIcrUx8835Whaq9Q&hl=en&sa=X&ved=2ahUKEwi1gPilmsfmAhVOPFAKHVPyBz4Q6AEwBHoECA8QAQ#v=onepage&q=%22Amery%20Peaks%22&f=false Antarctica: Contributions to Global Earth Sciences]**, P 84

## קישורים חיצוניים
* פסגות אמרי באתר הסקר הגאולוגי של ארצות הברית
* פסגת אמרי באתר הגאזט האנטארקטי של ממשלת אוסטרליה
* פסגות אמרי באתר הגאזט האנטארקטי המשווה SCAR של ממשלת אוסטרליה
* תצלום לוויין של פסגות אמרי
* מפת אזור פסגות אמרי

## הערות שוליים

אמרי
שיר השמות (סרט)

**שיר השמות** (באנגלית: **The Song of Names**) הוא סרט דרמה, בבימויו של פרנסואה ז'יראר שיצא בשנת 2019. זהו עיבוד לרומן בעל אותו שם מאת נורמן לברכט, בסרט מככבים טים רות' כמרטין וקלייב אוון בתפקיד דוידל, חברי ילדות מלונדון שחייהם הושפעו עמוקות ממלחמת העולם השנייה הסרט מבוסס על רומן המגולל את סיפורם של שני נערים הגדלים בלונדון של תקופת המלחמה. הרומן יצא לאור בשנת 2001 וזכה בפרס וִיטְבְּרֶד לרומן ראשון לשנת 2002.

## שחקנים ודמויות
* טים רות' כמרטין
** גראן האוול כמרטין בגילאי 17–23
* קלייב אוון בתפקיד דוידל
** ג'ונה האוור-קינג בתפקיד דוידל בגיל 17–21
* קתרין מק'קורמק בתפקיד הלן
* סול רובינק בתפקיד פיינמן
* אדי איזרד בתפקיד מגיש הרדיו

## שחרור
הסרט הוקרן בבכורה בפסטיבל הסרטים הבינלאומי של טורונטו בשנת 2019.
## קישורים חיצוניים

* 
## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים הונגריים
קטגוריה:סרטי דרמה גרמניים
קטגוריה:סרטים גרמניים
קטגוריה:סרטי דרמה בריטיים
קטגוריה:סרטים בריטיים משנת 2019
קטגוריה:סרטים קנדיים
קטגוריה:סרטי 2019
קטגוריה:סרטים באנגלית
קטגוריה:סרטים מבוססי ספרים
קטגוריה:לונדון בקולנוע
קטגוריה:סרטים עם מוזיקה מאת הווארד שור
רוח (סרט קצר)

**רוח** (באנגלית: **Wind**) הוא סרט אנימציה קצר אמריקאי משנת 2019, שבוים ונכתב על ידי אדווין צ'אנג, יוצר על ידי חסוס מרטינז ופיקסאר, והופץ על ידי אולפני וולט דיסני. זהו הסרט החמישי בפרויקט "ספארקשורטס" של פיקסאר, ומתמקד בסבתא ונכד המנסים לברוח מתהום אינסופית. הסרט הקצר יצא בדיסני+ ב-13 בדצמבר 2019.

## עלילה
אליס (אמיליו פואנטס) וסבתו (סונוקו קונישי) גרים בבור מסתורי מלא בסלעים צפים ופסולת מוזרה של פריטים ומכונות שלא נעשה בהם שימוש. הם מצליחים להכין לעצמם בית קטן מתוך האשפה, ותפוח אדמה הוא המזון היחיד שהם מסוגלים לגדל. מדי יום מחזיקה הסבתא את אליס בחבל, על מנת שיצלול מעלה ויאסוף פריטים שהם יכולים להשתמש בהם לטובתם, ובפרט, בונים טיל כך שיוכלו להימלט מהחור ולתוך האור הבהיר בחלקו העליון. יום אחד, אליס מגלה מטוס נטוש בהריסות, אך מבוהל להבין שיכול לשבת בו רק אדם אחד. סבתא מציעה תוכנית לפיה אליס ירכב על המטוס וימשוך אותה עם החבל בעקבות המטוס, והוא מסכים.

עם הנגיעות הסופיות שנוספו לרקטה שלהם, אליס נכנס למטוס, עף כלפי מעלה, ומצליח למנוע מפגש עם סלעים ופסולת שיש במקום. למרות סערה שמתחוללת, אליס מצליח לצאת אל האור ולנחות בשדה שופע, ורואה ציפורים עפות מעל לראשו. לאחר מכן הוא תופס את החבל ומושך אותו מעלה, מעשה שנמשך כמעט כל היום. עם זאת, הוא עצוב לראות שבמקום לקשור את עצמה לחבל, סבתא קשרה קופסת תפוחי אדמה. למראה זה, אליס נשבר בבכי ומחבק את הקופסה.

## מדבבים
* סונוקו קונישי - סבתא
* אמיליו פואנטס - אליס

## מוזיקה
אנדרו חימנז, שהלחין את המוזיקה לסרט הקצר קיטבול, הלחין את המוזיקה עבור רוח. הפסקול יפורסם בשנת 2020.

## פרסום
הסרט יצא לאור לראשונה בדיסני+ ב-13 בדצמבר 2019.

## ביקורות
"רוח" זכתה לתגובה ביקורתית חיובית בדרך כלל, כאשר המבקרים ראו את הסרט כ-"מטלטל" ו-"קסום". אלכס רייף מ"Laughing Place*"* תיאר את הסרט כ"בזמן שהסיום מעט צפוי כבר מההתחלה, הוא בכל זאת סוחט דמעות". שירין הונמוד מ-MEAWW מסבירה כי הסרט מראה "מטאפורה לחיים של אנשים הנאבקים להגיע למטרה".

## קישורים חיצוניים

## הערות שוליים

קטגוריה:סרטים קצרים של פיקסאר
קטגוריה:סרטי 2019
קטגוריה:סרטים באנגלית